Christian Lindberg

Christian Lindberg (født 15. februar 1958 i Stockholm) er svensk trombonist, dirigent og komponist.

Lindberg begynte å spille trombone først som 17-åring og ble allerede etter to år ansatt i Kungliga Hovkapellet. Etter videre utdannelse ble han verdens første heltids profesjonelle trombonesolist. Han har et nært samarbeide med komponisten Jan Sandström, hvilket bl.a har resultert i to trombonekonserter. Flere andre komponister har også skrevet direkte for Lindberg.

På begynnelsen av 2000-tallet begynte Lindberg også å dirigere og komponere profesjonelt. Han var sjefdirigent for Nordiska Kammarorkestern i Sundsvall 2004-2010 og er nå sjefdirigent for Stockholms Läns Blåsarsymfoniker og førstedirigent for symfoniorkesteret i Nord-Norge.

I 2003-06 komponerte Lindberg en konsert for bass-, tenor- og alttrombone og orkester med tittelen Chick'a'Bone Checkout, bestilt av Chicago Symphony Orchestra og tilegnet orkesterets trombonist Charles Vernon, som urframførte verket 28. september 2006.

Lindberg ble i 2006 utnevnt til kommandør av Den Kongelige Norske Fortjenstorden for sitt arbeid med orkesterverker av Geirr Tveitt og Harald Sæverud.Kjell Hilveg: «Verdens beste trombonist», Aftenposten, 16. oktober 2006.

 Referanser 

 Eksterne lenker 



 Christian Lindberg – offisiell nettside

Kategori:Svenske musikere
Kategori:Svenske komponister
Kategori:Personer fra Stockholm
Kategori:Den Kongelige Norske Fortjenstorden